Source: https://ispis.sk/judikatura/I.US39/1997
Timestamp: 2020-03-29 09:45:29+00:00
Document Index: 12653890

Matched Legal Cases: ['§ 66', '§ 25', '§ 25', '§ 66', '§ 24', '§ 31', '§ 25', 'súd ', 'súd ', 'súd ', 'súd ', '§ 66', 'súd ', '§ 25', '§ 25', 'súd ', '§ 66', '§ 24', 'súd ', '§ 31', '§ 24', 'súd ', '§ 25']

I. ÚS 39/1997 - iSpis
iSpis Judikatúra – I. ÚS 39/1997
Ústavný súd, dátum 24.06.1997, sp.zn. I. ÚS 39/1997
§ 66 zákona č. 38/1993 § 25 ods. 1 zákona č. 38/1993 § 25 ods. 2 zákona č. 38/1993 § 66 ods. 3 zákona č. 38/1993 § 24 ods. 6 zákona č. 564/1992 § 31 ods. 2 zákona č. 564/1992 § 25 ods. 2 zákona č. 564/1992
I. ÚS 39/1997 24.6.1997 https://www.ustavnysud.sk/ussr-intranet-portlet/docDownload/1118e12f-a1d2-4b8a-94f6-cef0ffbc0447/Rozhodnutie%20-%20Uznesenie%20o%20odmietnut%C3%AD%20I.%20%C3%9AS%2039_97.pdf I. ÚS 39/97 SLOVENSKÁ REPUBLIKA
UZNESENIE Ús tavného súdu Slovenskej rep ubliky
Ústavný súd Slovenskej republiky v Košiciach na neverejnom zasadnutí senátu konanom 24. júna 1997 predbežne prerokoval sťažnosť , bytom proti výsledku referenda konaného v dňoch 23. - 24. mája 1997 a takto
Sťažnosť proti výsledku referenda odmieta ako zjavne neopodstatnenú.
Ústavný súd Slovenskej republiky (ďalej len ústavný súd ) dostal 2. júna 1997 podanie , bytom Z jeho obsahu vyplynulo, že navrhovateľ sa so svojou rodinou 23. mája 1997 zúčastnil referenda a aj hlasoval s hlasovacím lístkom s tromi otázkami. Ústredná komisia pre ferendum však neskoršie rozhodla, že referenda konaného v dňoch 23. - 24. mája 1997 sa nik nezúčastnil. Navrhovateľ v súvislosti s týmto rozhodnutím ústrednej komisie pre referendum uviedol, že: Protestujem proti tomu, lebo týmto mi oná komisia a nielen mne, ale aj ostatným dostatočne odobrala ústavou zaručené právo občana a jeho uplatnenie v zákonnom akte. Zdvorilo žiadam o zrušenie tohto rozhodnutia a o nápravu vo veci, aby právo občana a môj občiansky cit neutrpel ujmu . Ustavný súd podanie navrhovateľa posúdil a vychádzajúc z jeho obsahu kvalifikoval ho ako sťažnosť proti výsledku referenda. Konanie o sťažnostiach proti výsledku referenda pred ústavným súdom je upravené v siedmom oddiele zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona č. 293/1995 Z. z. (§ 66 až 70) . Každú sťažnosť proti výsledku referenda ústavný súd predbežne prerokuje v súlade s § 25 ods. 1 zákona č. 38/1993 Z. z., pričom skúma, či sú splnené jej zákonom predpísané náležitosti, procesné podmienky konania ústavného súdu o nej a či neexistujú eventuálne dôvody na jej odmietnutie podľa § 25 ods. 2 citovaného zákona.
Po predbežnom prerokovaní sťažnosti navrhovateľa proti výsledku referenda ústavný súd rozhodol o jej odmietnutí pre jej zjavnú neopodstatnenosť.
Ustanovenie § 66 ods. 3 zákona Národnej rady Slovenskej republiky č. 38/1993 Z. z. v znení zákona č. 293/1995 Z. z. určuje, že sťažnosť proti výsledku referenda musí byť ústavnému súdu podaná do 30 dní od zverejnenia výsledkov referenda. V súlade s § 24 ods. 6 zákona č. 564/1992 Zb. o vykonaní referenda v znení neskorších predpisov Ústredná komisia pre referendum zverejní prostredníctvom Tlačovej agentúry Slovenskej republiky výsledky hlasovania v referende bez zbytočného odkladu po odovzdaní zápisnice o referende Národnej rade Slovenskej republiky. Z uvedeného vyplýva, že za opodstatnenú je preto možné považovať len takú sťažnosť, ktorou sa namietajú výsledky referenda zverejnené spôsobom predpísaným zákonom č. 564/1992 Zb. v znení neskorších predpisov. Sťažnosť proti výsledkom referenda, ktoré však neboli zverejnené zákonom predpísaným spôsobom, nemožno považovať ani za dôvodnú a ani za opodstatnenú.
Ústavný súd Slovenskej republiky sa 23. júna 1997 obrátil na Tlačovú agentúru Slovenskej republiky so žiadosťou o poskytnutie pomoci pri obstaraní podkladov na rozhodnutie ústavného súdu podľa § 31 ods. 2 zákona Národnej rady Slovenskej republiky č. 38/1993 Z. z. Z vyžiadaného stanoviska TA SR vyplynulo, že: Ústredná komisia pre referendum sa do dnešného dňa (t. j. do 24. júna 1997) neobrátila na Tlačovú agentúru Slovenskej republiky so žiadosťou o zverejnenie výsledkov hlasovania v referende podľa § 24 ods. 6 zákona č. 564/1992 Zb. o spôsobe vykonania referenda. Napriek našej žiadosti komisia TA SR neposkytla oficiálne výsledky hlasovania .
Keďže výsledky hlasovania v referende uskutočnenom v dňoch 23. - 24. mája 1997 neboli doteraz zverejnené zákonom predpísaným spôsobom a keďže sťažnosť proti výsledku referenda možno v konaní pred ústavným súdom považovať za opodstatnenú len vtedy, ak smeruje (namieta) výsledky referenda zverejnené zákonom predpísaným spôsobom, ústavný súd rozhodol o odmietnutí sťažnosti proti výsledku referenda z dôvodu jej zjavnej neopodstatnenosti podľa § 25 ods. 2 zákona Národnej rady Slovenskej republiky č. 38/1993 Z. z. v znení zákona č. 293/1995 Z. z.
Za správnost vyhotovenia: JUDr. Richard R a p a n t Oľga predseda se